รีวิวนี้เป็นรีวิวที่ตาลตั้งใจม๊ากก! เพราะเป็นรีวิวในสิ่งที่ตาลรักนั้นเองซึ่งนั้นก็คือ "ไอศกรีม" ค่ะ
ไอศกรีมเนี่ยเป็นของหวานที่ตาลชอบมากกก เห็นแล้วอดใจไม่ไหวต้องพุ่งเข้าใส่แทบทุกครั้ง แล้วตาลก็เชื่อว่า
เพื่อนๆ เองก็ต้องชอบด้วยเหมือนกัน ก็เดี๋ยวเนี่ยร้านไอศกรีมเปิดใหม่เยอะมาก รวบรวมทั้งความเก๋ ความน่ารัก รสชาติแปลกใหม่ เรียกว่า ดึงดูดสาวกคนรักไอศกรีมอย่างเราเป็นที่สุด 

วันนี้ตาลเลยขอแนะนำร้านไอศกรีมที่เต็มไปด้วยรสชาติ ความน่ารัก เก๋ไก๋ไม่ซ้ำใคร อย่างร้าน "Tropical Monkey Boutique Ice Cream Cafe" หรือแปลกันน่ารักๆ ว่า "เจ้าลิงเขตร้อน" นั้นเอง ร้านนี้เป็นร้านเล็กๆ ที่แอบหลบแดดอันร้อนแรงในเมืองกรุงอยู่ภายใต้ Community Mall สุดเก๋ อย่าง Rain hill สุขุมวิท 47 ค่ะ 
(อยู่ระหว่างรถไฟฟ้า BTS สถานีทองหล่อ-พร้อมพงษ์ค่ะ)

ร้านนี้เค้าได้ครีเอตเมนูกันระหว่าง ไอศกรีมและขนมหวาน ให้เข้ากันอย่างลงตัวค่ะ
เอาหล่ะไม่พูดมากล่ะ มาดูเมนูกันเลยดีกว่า

"ไอศกรีมเมลอนญี่ปุ่น" ไอศกรีมรสชาติหวานละมุน นุ่มลิ้นมาก กลิ่นหอมอ่อนๆ ของเมลอนทำให้รสชาติเข้ากันมากยิ่งขึ้น
ทานเข้าไปแล้วทำให้รู้สึกร่างกายสดชื่นอย่างบอกไม่ถูก ไม่เหมือนกันการที่เราทานไอศกรีมที่ทำจากผลไม้เปรี้ยวๆ นะคะ 
เหมือนเป็นไอศกรีม เรียก "ยิ้ม" ทำนองนั้น   

"Brownie Ice cream sandwich" เห็นหน้าตาครั้งแรกคิดถึง โอรีโอ ค่ะ แต่เป็นโอรีโอที่หนา
เป็นการผสมกันระหว่างบราวนี่และไอศกรีมนม ตอนแรกเลยคิดว่าบราวนี่ต้องเหนียวๆ ไม่อร่อยแน่ๆ แต่กลับเป็นบราวนี่กรุบค่ะ
กรุบ กรอบเบาๆ พอทานเคี้ยวกับไอศกรีมก็เคี้ยวกันเพลินปากเลยค่ะ 

"Banoffee ice cream pie" ของโปรดเลยนั้นนี้ ส่วนตัวชอบบานอฟฟี่มากกก รู้สึกว่าเป็นของหวานที่ทานง่ายค่ะ
ไอศกรีมที่ทางร้านเลือกมานั้นรสชาติค่อนข้างเบา เข้ากับบานาฟฟี่ทำให้ยังคงเอกลักษ์ของบานอฟฟี่อยู่ กล้วยก็หอมหวานตัดกับไอศกรีมอย่างลงตัวค่ะ 

"Rocky road ice cream pie" ช็อกโกแลตอร่อยๆ ต้องยกให้เมนูนี้ เพราะช็อกโกแลตเข้มข้นเคี้ยวคู่กับมาร์ชเมลโลว 
เป็นอะไรที่ลงตัวนะ เคี้ยวเพลิน  

"Semi freddo" เป็นไอศกรีมเกล็ดน้ำแข็งค่ะ โรยด้วยเปลือกส้ม เปรี้ยวปรี๊ดทานแล้วตาโตเลยค่ะ เปลือกส้มจะให้รสชาติที่
ขมนิดๆ เปรี้ยวหน่อยๆ อันนี้แปลกดีค่ะตาลไม่เคยทานที่ไหนมาก่อน เรียกว่า ทานแล้วตื่นละกัน ^^
  
"layered ice pop" อันนี้น่ารัก เค้าจะเทส่วนผสมลงไปทีละชั้นๆ เอาไม้เสียบไปตรงกลางแล้วแช่เย็น 
ตอนทานก็จะถือทั้งไม้ยังงั้นเลยค่ะ ซึ่งแต่ละชั้นจะมีส่วนผสมของน้ำผลไม้อย่าง ส้ม สตอเบอร์รี่ ซึ่งแต่ละวันทางร้านเค้าเลือก
ผลไม้ไว้สลับๆ กันค่ะ จะได้ไม่เบื่อ ตอนไอศกรีมเข้าปากรู้สึกเหมือนเราได้กลับไปเป็นเด็กอีกครั้งที่จะนั่งทานไอศกรีมหวานเย็น เลียไปเรื่อยๆ จนหมด

โดยรวม ร้านนี้เป็นร้านเล็กๆ น่ารัก ที่มีอะไรไม่ธรรมดาแอบซ่อนไว้เยอะเลยค่ะ 
ใครอยากลองทานไอศกรีมในบรรยากาศน่ารักๆ เหมือนนั่งย้อนกลับไปเป็นเด็กอีกครั้งค่ะ
 
 